Խորեն Պողոսյան

Խորեն Պետրոսի Պողոսյան (), հայ խորհրդային օդերևութաբան։ Աշխարհագրական գիտությունների դոկտոր (1946), պրոֆեսոր, ՌՍՖՍՀ գիտությունների վաստակավոր գործիչ։

Կենսագրություն 
1927 թվականին ավարտել է Երևանի համալսարանը, 1934 թվականին՝ Մոսկվայի հիդրոօդերևութաբանական ինստիտուտը։ 1932 թվականից աշխատել է եղանակի կենտրոնական բյուրոյում (ԽՍՀՄ հիդրոօդերևութաբանական կենտրոն), 1960 թվականից՝ Գլխավոր երկրաֆիզիկական դիտարանի տնօրեն, 1961-1963 թվականներին ԽՍՀՄ նախարարների խորհրդին առընթեր Հիդրոմետ ծառայության գլխավոր վարչության պետի առաջին տեղակալ։

Խորեն Պողոսյանի հիմնական աշխատությունները նվիրված են մթնոլորտի ընդհանուր շրջանառության և խոնավաշրջանառության հարցերին։ Մթնոլորտային պրոցեսների եռաչափական վերլուծության և եղանակի կանխատեսման համար ադվեկտիվ-դինամիկական մեթոդի հիմնադիրն է։ Մթնոլորտի ընդհանուր շրջանառության վերաբերյալ ուսումնասիրությունները հանգեցրին տրոպոսֆերայում և ստրատոսֆերայում պրոցեսների սեզոնային փոփոխությունների հարցերի մշակմանը։

Պարգևներ 
ԽՍՀՄ Պետական մրցանակ (1980)

Հայ օդերևութաբաններ
Աշխարհագրական գիտությունների դոկտորներ
Հայ պրոֆեսորներ
ԵՊՀ շրջանավարտներ
ՌԽՖՍՀ գիտության վաստակավոր գործիչներ
ԽՍՀՄ Պետական մրցանակի դափնեկիրներ
Հայ գիտնականներ